गाजियाबाद। यह कुर्सी का खेल है, जिसने दिलों से लेकर दलों तक दरार ला दी है। मेयर के लिए सजी चुनावी क्लास में नेता अभी पहला इम्तिहान भी पास नहीं कर पाए हैं कि हर तरफ महाभारत हो गई है। सपा दो-दो सूरमा (सिकंदर-सूदन) की जंग में उलझी है। तो बसपा अपने ही चार-चार योद्धाओं के झगड़े से जूझ रही है। कांग्रेस का हाल ऐसा कि विजय चौधरी की उम्मीदवारी होते ही न जाने क्यों, ज्यादातर सूरमा कोपभवन में चले गए हैं। भाजपा से तेलूराम के फोटो पर नई कलह की खबरें आ रही हैं। चर्चा है, पार्टी के फरमान के बाद भी कितने ही भाजपा पार्षद बैनर-पोस्टर में मेयर प्रत्याशी को जगह देने को लेकर अनमने हैं।